
                                                             AVIZ

asupra proiectului de Lege pentru modificarea 
Legii nr.297/2004 privind piața de capital
               În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă, cu proiectul de Lege pentru modificarea Legii nr.297/2004 privind piața de capital, trimis cu adresa nr. PL-x 98 din 4 mai 2012, înregistrată sub nr. 21/85 din 7 mai  2012. 
  Senatul, în calitate de primă Cameră sesizată, a respins iniţiativa legislativă în şedinţa din 23 aprilie 2012.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din  13 iunie 2012.
     Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ, transmis cu adresa                       nr. 60 din 23 ianuarie 2012.
Guvernul prin adresa nr. 3721 din data de 6 iunie 2012 a comunicat Comisiei pentru politică economică, reformă şi privatizare menţinerea punctului de vedere de aprobare a Legii pentru modificarea Legii nr.297/2004 privind piața de capital, în forma prezentată de iniţiator.
  În urma dezbaterilor, membrii Comisiei au hotărât, cu unanimitate de voturi, avizarea favorabilă a iniţiativei legislative în forma prezentată de iniţiator. 
În raport cu obiectul şi conţinutul său, proiectul de lege face parte din categoria legilor ordinare.

